แนวโน้มดัชนีเช้าปรับลง
นักวิเคราะห์ฯคาดตลาดหุ้นไทยเช้านี้มีโอกาสปรับตัวลง และให้ระวังเรื่องแรงขายทำกำไร ติดตามการเมืองทั้งในและนอกประเทศ
16 ก.พ. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวลง และให้ระวังเรื่องแรงขายทำกำไร ติดตามการเมืองทั้งในและนอกประเทศ 
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับฐานลง และให้ระวังเรื่องแรงขายทำกำไร เนื่องจากมองว่า fund flow ที่กลับเข้ามาจากแรงซื้อของนักลงทุนต่างชาติในช่วงนี้ไม่น่าจะอยู่ยาว เพราะยังไม่เห็นปัจจัยบวกใหม่ๆที่เข้ามาสนับสนุนอย่างแท้จริง และยังต้องติดตามปัจจัยทางการเมืองทั้งประเทศและต่างประเทศ ขณะที่ตลาดหุ้นอื่นในภูมิภาคเช้านี้ส่วนใหญ่ปรับตัวลง
"มองว่า fund flow ต่างชาติที่กลับเข้ามา ไม่น่าจะอยู่ long term เพราะยังไม่มีปัจจัยสนับสนุนจริงๆ เป็นแค่การซื้อ cover shot เท่านั้น"นายเทิดศักดิ์ กล่าว        พร้อมให้แนวรับ 960-950 จุด แนวต้าน 970-980 จุด